Adellel deg radyu n teqbaylit, deg iseggasen-agi ineggura inerna aṭas, aya yella-d ilmend n unegmu deg tawilat n taywalt imi tefka tmurt-nneɣ azal. Imi id llan imaṭafen n radyu n teqbaylit ama d winna n Bgayet, i yeldin deg 1996 d winna n tizi wezzu deg 2011mebla ma nettu amaṭaf wis sin deg tmanaɣt id yesfayden s usemɣer n wahil-is imi iywella yettmudud ahilen-is i teɣzi n 24 ɣf 24 n tsaɛtin. Leqdec-a i nexdem azwel-is “Tugniwin d usfukkel deg yinaw n udellel n radyu n teqbaylit” deg-s neɛreḍ ad nessali tisudas s wayes inaw-a ajdid akken ad yejbed wa ad iqenneɛ imcttariyen akken ad aɣen tiɣawsiwin id seknen deg iḍrisen n udellel.